b'\n_START_ARTICLE_\nTheodor Storm\n_START_SECTION_\n\xc5\xbdivljenje in delo\n_START_PARAGRAPH_\nOtro\xc5\xa1tvo, mladost in \xc5\xa1tudij Hans Theodor Woldsen Storm je bil prvi otrok Johanna Casimirja Storma in njegove \xc5\xbeene h\xc4\x8dere patricijev, Lucie Woldsen. Od leta 1826 do 1835 je obiskoval \xc5\xa1olo u\xc4\x8denjakov v Husumerju in kasneje tri semestre gimnazijo Katarineum v L\xc3\xbcbecku. Kot 16-letnik je pisal svoje prve pesmi, ki so podo\xc5\xbeivljale popularno poezijo tedenskega lista (Wochenblattpoesie); v \xc5\xa1oli se je nau\xc4\x8dil posnemanja anti\xc4\x8dne poezije in kmalu za tem za\xc4\x8del pisati svoja prva prozna besedila. \xc5\xa0tiri pesmi in nekaj novinarskih del je bilo tiskanih v \xc4\x8dasopisoma Hunsumer Wochenblatt in Dithmarscher und Eiderstedter Boten. V L\xc3\xbcbecku je spoznal Ferdinanda R\xc3\xb6seja, ki ga je spoznal s sodobno literaturo. Intenzivno se je ukvarjal z Goethejevim Faustom, Heinejevo Knjigo pesmi in Eichendorffovo prozo in liriko. Na univerzi v Kielu je \xc5\xa1tudiral pravo. Leta 1837 je postal \xc4\x8dlan mladinskega dru\xc5\xa1tva Albertina v Kielu in Berlinu. S Theodorjem in Tychojem Mommsenom je sestavil zbirko pesmi, pravljice in pripovedke Schleswig-Holsteina. Leta 1843 je skupaj z bratoma Mommsen izdal Pesmarico treh prijateljev.\n_START_SECTION_\nVrnitev v Husum\n_START_PARAGRAPH_\nLeta 1843 se je vrnil v svoje rodno mesto Husum in odprl odvetni\xc5\xa1ko pisarno. Leta 1846 se je poro\xc4\x8dil s svojo 18-letno sestri\xc4\x8dno Constanze Esmarch, s katero je imel sedem otrok. Pri zadnjem porodu je Constanze umrla. Kmalo po poroki je spoznal Dorotheo Jensen in z njo imel strastno razmerje. Kot vdovec se je kasneje z njo poro\xc4\x8dil. Zaradi politi\xc4\x8dnega sovra\xc5\xa1tva do Danske mu je danski minister Friedrich Ferdinand Tillisch odvzel odvetni\xc5\xa1ko pisarno.\n_START_SECTION_\n\xc4\x8cas v Potsdamu\n_START_PARAGRAPH_\nLeta 1853 so mu v Berlinu dodelili nepla\xc4\x8dano delavno mesto na okro\xc5\xbenem sodi\xc5\xa1\xc4\x8du v Potsdamu. Takrat je iz\xc5\xa1la njegova novela Immensee, ki jo je napisal \xc5\xbee leta 1849. Med bivanjem v Potsdamu je poro\xc4\x8dal o svojem odporu glede \xe2\x80\x9epruskega potro\xc5\xa1ni\xc5\xa1tva in dr\xc5\xbeavnem mehanizmu\xe2\x80\x9c saj se je sam boril s slu\xc5\xbebenimi in finan\xc4\x8dnimi te\xc5\xbeavami. Njegov umetni\xc5\xa1ki krog prijateljev v R\xc3\xbctliju, med katere sta med drugimi spadala Theodor Fontane in Franz Kugler, je pripomogel, da se je republikanski Storm med pruskimi konzervativne\xc5\xbei po\xc4\x8dutil izoliranega.\n_START_SECTION_\nHeiligenstadt in ponovna vrnitev v Husum\n_START_PARAGRAPH_\nLeta 1856 je bil izbran za okro\xc5\xbenega sodnika v th\xc3\xbcringenskem Heiligstadtu. Po porazu Danske v nem\xc5\xa1ko-danski vojni leta 1864 so ga me\xc5\xa1\xc4\x8dani izvolili za uradnika. Leta 1864 je umrla Constanze Storm. V kiti\xc4\x8dnem ciklusu Globoke sence \xe2\x80\x9eTiefe Schatten\xe2\x80\x9c je \xc5\xbealujo\xc4\x8d Storm izrazil svoja globoka \xc4\x8dustva. Poleg pesmi, kot so \xe2\x80\x9eNa sivi obali ob sivem morju\xe2\x80\x9c (Am grauen Strand, am grauen Meer) ali \xe2\x80\x9eProti pristani\xc5\xa1\xc4\x8du torej leti galeb\xe2\x80\x9c (Ans Haff nun fliegt die M\xc3\xb6we) \xc5\xa1teje ta cikel k najbolj znanim pesmim Theodorja Storma. Leta 1866 se Storm poro\xc4\x8di z 38-letno Dorotheo Jensen v Hattstedtu. Leta 1867 je bil zaradi pruske upravne reforme po aneksiji Schleswig-Holstein imenovan za svetnika. Leta 1874 je Theodor Storm izgubil o\xc4\x8deta in leta 1878 \xc5\xa1e mamo.\n_START_SECTION_\nPreselitev v Henerau \xe2\x80\x93 Hademarschen in njegova smrt\n_START_PARAGRAPH_\nLeta 1880 se je Storm upokojil in se preselil v Hademarschen. Aprila 1888 je izdal zadnjo novelo okvirno povest Jezdec na sercu (Der Schimmelreiter). V Hademarschenu je 4. julija 1888 umrl za rakom. Svoje zadnje po\xc4\x8divali\xc5\xa1\xc4\x8de je dobil na pokopali\xc5\xa1\xc4\x8du svetega J\xc3\xbcrgena v Husumu. Leta 1898 je na Stormov rojstni dan v njegov spomin Adolf Br\xc3\xbctt postavil doprsni kip.\n_START_SECTION_\nKasnej\xc5\xa1i u\xc4\x8dinki\n_START_PARAGRAPH_\nTheodor Storm je bil eden najpomembnej\xc5\xa1ih predstavnikov\xc2\xa0\xc2\xbbme\xc5\xa1\xc4\x8danskega\xc2\xab\xc2\xa0oz. poeti\xc4\x8dnega realizma. Poleg njegovih pesmi so predvsem novele utemeljile njegovo priljubljenost. Veliko njegovih del je \xc5\xa1e danes aktualnih. Novela Jezdec na sercu (Der Schimmelreiter) se \xc5\xa1e vedno uporablja za obvezno \xc4\x8dtivo pri pouku nem\xc5\xa1\xc4\x8dine. Mesto Husum je \xc5\xa1e vedno znano kot sivo mesto ob morju, ki je dobilo vzdevek po eni njegovih pesmi. Veliko Stormovih zgodb se dogaja v Husumu in okolici vojvodine Schleswig. Mnogo stavb, trgov in cest v Nem\xc4\x8diji je dobilo ime po Theodorju Stormu. Slikarka Angelika Dering in Elisabeth Dering sta pravnukinji Theodorja Storma.'